Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Egypti yrittää taivutella Hamasia hyväksymään -
Israelin esittämän panttivanki- sopimusehdotuksen.
IDF odottaa Rafahia koskevaa määräystä.
Assadin hallinto syyttää Israelia -
Syyrian asevoimien tiedustelulaitokseen tehdystä iskusta.
USA:n puolustusministeri Austin -
varoitti Irania liiallisesta itseluottamuksesta -
Iranin epäonnistuttua iskussaan Israeliin.
Israel odottaa Hamasin vastausta tarjottuun sopimusehdotukseen.
Osana sopimusta Hamas vapauttaisi panttivankeja, -
joita on pidetty julmasti vangittuna 210 päivää.
Israel taas vapauttaisi tuhansia tuomittuja terroristeja.
Lisäksi se vetäytyisi osittain Gazasta n. 40 päivää kestävän tulitauon ajaksi-
muiden myönnytysten ohella.
Vaikka Hamas hylkäsi ehdotetun sopimuksen keskiviikkona, -
Israel myöntyi kuitenkin USA:n voimakkaan painostuksen alla -
jatkamaan neuvotteluja. Egypti puolestaan on yrittänyt -
taivutella Hamasia hyväksymään Israelin ehdotuksen.
Merkittävin kiista koskee Hamasin huolta -
Israelin suunnittelemasta maa- hyökkäyksestä rajakaupunki Rafahiin.
USA ja sen eurooppalaisliittolaiset ovat toistuvasti sanoneet -
vastustavansa Israelin maahyökkäystä Rafahiin. Silti Hamas vaatii -
kirjallista sitoutumista Israelilta takeeksi siitä, että sota loppuu, -
jos Hamas hyväksyy Israelin sopimusehdotuksen.
Israel kuitenkin vastustaa sodan lopettamista tässä vaiheessa.
Se on toistanut yhä uudestaan -
aikovansa saavuttaa kaikki sota- tavoitteet sopimuksista riippumatta.
Israelin pääministeri Benjamin Netanjahu viestitti -
kansainväliselle yhteisölle ja eritoten Bidenin hallinnolle, -
että Israel päättää -
kansallista turvallisuuttaan koskevista kysymyksistä itsenäisesti.
Olemme hyvin kiitollisia ystävillemme ympäri maailmaa.
Mutta hyvillekin ystävillemme sanon:
Olemassaoloamme koskevista päätöksistä kannamme itse vastuun.
Käytämme niissä omaa harkintaamme.
Teemme kaikkemme maamme suojelemiseksi.
Israelin poliittinen johto on toistuvasti korostanut, -
että sotaa ei lopeteta ennen kuin kaikki tavoitteet on saavutettu.
Lähteiden mukaan Egypti kuitenkin vakuuttelee Hamasille, -
että Israelin julkisesta kannasta huolimatta sota kyllä loppuu, -
kunhan panttivankisopimus on toteutunut.
Samaan aikaan kymmenet panttivankien omaiset -
vaativat pääministeri Netanjahun virka-asunnon edessä -
Israelin hallitusta ja ulkomaisia sidosryhmiä tekemään enemmän.
Olemme täällä huutamassa hallituksellemme ja koko maailmalle.
Vaikka Hamas ei nyt suostuisi tähän sopimukseen, -
sen painostamista pitää jatkaa -
mahdollisimman voimakkaasti, -
jotta saamme omaisemme takaisin.
Tätini on yhä Gazassa. Siellä on edelleen 133 panttivankia.
Tämä tilanne pitää saada päättymään.
Jatkamme taistelua ja huutamista missä vain voimme.
Tarvitsemme sopimuksen. Jos armeija menee Rafahiin, -
menetämme luultavasti suurimman osan siellä olevista panttivangeista.
Siksi sopimus on saatava ennen Rafahiin menoa.
Ensin sopimus, sitten Rafah.
Vaikka Hamasin neljän jäljellä olevan pataljoonan tuhoaminen Rafahista -
heikentäisi järjestön kykyä nousta uudelleen merkittäväksi toimijaksi -
Gazassa, pataljoonien tuhoaminen ei kuitenkaan olisi ratkaiseva isku.
Se vertautuisi pikemminkin USA:n johtaman Isisin-vastaisen liittouman -
Irakin- ja Syyrian-operaatioon, jolla onnistuttiin viemään Isisiltä -
kyky saada alueita uudestaan hallintaansa.
Samaan tapaan kuin USA:n johtama liittouma varmisti, -
että Isis ei saa alueita uudestaan hallintaansa, myös Israel saisi jatkaa -
Hamasin tukahduttamista ennalta määrittämättömän ajan.
Näin varmistutaan siitä, että Hamas ei enää koskaan pysty hankkimaan -
7.10.-iskun vaatimaa suorituskykyä.
Vaikka kyseisen tavoitteen saavuttaminen -
vaatii väistämättä raskaan hinnan ihmishengissä, -
pääministeri Netanjahu vannoi tällä viikolla, että Israel ei horju.
Taistelut Gazassa jatkuvat.
Haluan lähettää surunvalitteluni Ido Avivin ja Kalkidan Maharin perheille.
Jumala kostakoon heidän verensä. Maksamme raskasta hintaa siitä, -
että joudumme sotimaan terroristihirviöitä vastaan.
Tapasin tänään kaatuneiden ja siepattujen omaisia.
Sanoin heille: me aiomme saavuttaa sodan tavoitteet.
Evakuoimme siviiliväestön, jotta voimme keskittyä terroristeihin.
Me menemme Rafahiin; muuta vaihtoehtoa ei ole.
Tuhoamme loput Hamas-pataljoonat ja saavutamme -
kaikki sodan tavoitteet, panttivankien vapauttaminen mukaan lukien.
Iranin liittolainen Hizbollah -
laukaisi perjantaiaamuna Israelin ilmatilaan lennokin, -
jonka Rautakupoli- ilmapuolustusjärjestelmä sai torjuttua.
Kukaan ei loukkaantunut tapauksessa, -
mutta torjuntaohjuksen jäänteet -
aiheuttivat vähäisiä vaurioita druusikylä Julisissa.
Sen jälkeen Hizbollah laukaisi -
kymmeniä ammuksia Pohjois-Galileaan.
Ne putosivat asumattomille alueille vammoja tai vahinkoja aiheuttamatta.
Israelin ilmavoimien hävittäjät iskivät vastatoimena -
useisiin Hizbollah-kohteisiin Etelä-Libanonissa, -
kuten asekätköihin ja sotilasinfrastruktuuriin.
Syyrian hallinto syytti Israelia viime yönä tehdystä ilmaiskusta, -
jossa kahdeksan syyrialaissotilasta sai vammoja.
Hizbollahin ja muiden Iranin kätyreiden käyttämään -
Syyrian tiedustelupalvelun kohteeseen Damaskoksen lähellä tehty isku -
aiheutti lisäksi merkittävää aineellista vahinkoa.
Syyrian syytöksistä huolimatta Israelin puolustusvoimat -
ei vahvistanut eikä kiistänyt väitettyä osallisuuttaan iskuun.
Irakin Syyrian-asiainhoitaja toi julki Irakin huolen siitä, -
että Iran käyttää Irakia, Syyriaa ja muita paikkoja hyväkseen -
sodassaan Israelia ja länttä vastaan.
Iranin ja Israelin välisen konfliktin kärjistyminen -
Syyrian ja Irakin maaperällä ei ole toivottavaa.
Maistamme ei saa tulla muiden maiden konfliktien taistelukenttää.
Irakin perustuslaki kieltää Irakin käyttämisen -
naapurimaihin tehtävien iskujen laukaisualustana.
Samoin se kieltää puuttumisen muiden maiden suvereniteettiin.
Iranin pahantahtoiset toimet -
maissa, joissa se on kasvattanut vaikutusvaltaansa välikäsiensä kautta,
vaativat selvästi veronsa.
Iran itse kuitenkin väittää toimiensa edistävän vakautta alueella.
Se kehottaa naapureitaan varovaisuuteen.
On selvästi nähtävissä, -
että Persianlahdella on rauhallista ja turvallista.
Vasemmalla puolellani on Bushehrin ydinvoimala -
ja takanani Iranin vallankumouskaartin erityyppisiä aluksia.
Iranin laivasto -
haluaa tehdä niin Iranin kansalle kuin naapurimaillekin tiettäväksi, -
että Iran huolehtii Persianlahden turvallisuudesta päättäväisesti.
Iranin hallinto yritti mahtaillen esittää -
huhtikuun 14. päivän iskunsa Israeliin merkkinä kasvavasta voimastaan -
ja kyvystään vastustaa länttä ja erityisesti Israelia.
Tosiasiassa Iranin Israelia kohti laukaisemat -
170 lennokkia ja 30 risteilyohjusta saatiin suhteellisen helposti torjuttua.
Samoin Iranin laukaisemat 120 ballistista ohjusta -
saatiin valtaosin torjuttua Arrow 2 - ja Arrow 3 -järjestelmillä -
tai niihin tuli kriittisiä toimintahäiriöitä ilmassa.
USA:n puolustusministeri Lloyd Austin varoittikin Irania viime viikolla, -
että sen liiallisella itseluottamuksella ei ole perusteita.
Iranin pitäisi ensinnäkin oppia ymmärtämään se, -
että heidän järjestelmänsä eivät toimi niin kuin mainostetaan.
He käyttivät ison määrän aseistusta -
tarkoituksenaan aiheuttaa merkittävää vahinkoa Israelille.
Mikään niistä ei toiminut. Sen pitäisi antaa heille ajattelemisen aihetta -
ja herättää kysymyksiä -
heidän asejärjestelmiensä ja suunnitelmiensa tehokkuudesta.
Jotain siellä varmasti pohditaan nyt. Mutta jos ei, niin kannattaisi.
Toivottavasti Iran ei jatkossa kuvittele voivansa toimia miten tahtoo, -
sillä Israel on osoittanut, että se kykenee puolustamaan itseään.
Kiitos seurasta.
Rukoillaan rauhaa Jerusalemille ja pelastusta Israelille.
Toimimme täysin lahjoitusten varassa. Jos tuotantomme on siunannut sinua,-
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Shabbat shalom ja siunausta.
Nähdään tulevien ohjelmien parissa, jos Luoja suo. Shalom Jerusalemista.
Suomennos: Sirpa Kaukonen